Diari Oficial de la Generalitat Valenciana


Sumari del DOGV 6691, del 13-01-2012 (2011/12439)

Notificació de la sentència dictada en el judici verbal número 659/2011.
------------------------------------------------------------------------

### Dades del document

Número de DOGV
:   6691

Data del DOGV
:   13-01-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2011/12573


Organisme emissor
:   Jutjat de Primera Instància Número 23 de València

Tipus de document
:   Edicte

Notificació de la sentència dictada en el judici verbal número 659/2011. [2011/12836]  
Judici verbal 000659/2011  
Part demandant: Agrupación Mutual Aseguradora Ama.  
Part demandada: María Amparo Pilar Martínez Barreiro h. j.  
En el judici a què es fa referència s'ha dictat la sentència, que té l'encapçalament i la dispositiva que, literalment, són com segueix:  
«Judici verbal número 659/2011  
Jutjat de Primera Instància número 23 de València.  
Antecedents de fet  
Primer. El 8 d'abril de 2011 el Jutjat Degà va repartir a aquest Jutjat una demanda de judici verbal instada el 7 d'abril per AMA, contra l'herència jacent de María Amparo Pilar Martínez Barreiro, en què després d'al·legar els fets i fonaments de dret que estimà més idonis, va acabar sol·licitant que es dictara una sentència on es condemnara la demandada a pagar 1.992,49 euros, interessos i costes. Abans d'admetre la demanda, es va requerir l'actora perquè aportara la taxa, manifestara la situació del procediment penal incoat amb motiu dels fets litigiosos i informara sobre la persona que podia actuar en representació de l'herència jacent. En resposta a aquesta intimació la demandant va manifestar que el procediment penal -sumari 6/2010 del Jutjat d'Instrucció número 14 de València- havia conclòs mitjançant una interlocutòria sense processament confirmada per l'Audiència Provincial el 4 de juny de 2010 i que la persona que podia representar l'herència jacent era el vidu de la finada, José Castelló Furió. En vista del que s'ha dit adés, l'11 de maig es va dictar un decret d'incoació de judici verbal, i es va convocar a vista per al dia 23 de novembre de 2011.  
  
Segon: Vist que el senyor Castelló no va ser trobat, es van efectuar gestions per a esbrinar-ne el domicili mitjançant la consulta en arxius públics. I com que van resultar infructuoses les investigacions realitzades, finalment es va convocar la part demandada mitjançant edictes. La incompareixença de la demandada el dia de la vista va determinar que fóra declarada en rebel·lia. Una vegada la demandant es va ratificar en les seues peticions, es va rebre el plet a prova, i es va articular l'interrogatori de la part demandada, la documental, la testifical i la pericial, que van ser admeses amb l'excepció de l'interrogatori, pel fet que s'havia convocat la demandada mitjançant edictes. Una vegada practicada la prova amb el resultat que consta en la gravació audiovisual, les actuacions van quedar concluses per a la sentència.   
Tercer: En la tramitació d'aquest procediment s'han observat totes les prescripcions legals.  
Dispositiva  
Estime de forma íntegra la demanda presentada per la mercantil Agrupación Mutual Aseguradora (AMA), representada per la procuradora Ana María Pilar Martínez Barreiro, representada pel seu vidu José Castelló Furió, declarada en rebel·lia, i condemne la demandada a pagar a l'actora la quantitat de mil nou-cents noranta-dos euros i quaranta-nou cèntims (1.992,49 euros), més els interessos legals des de la data de la interpel·lació judicial (7 d'abril de 2011). S'imposen a la demandada les costes del procediment.  
Contra aquesta sentència no s'hi pot interposar cap recurs (art. 455.1 LEC 1/2000, en la redacció que en fa la Llei 37/2011, de 10 d'octubre de 2011, d'Agilització Processal).  
Aquesta és la meua sentència, que pronuncie, mane i firme».  
Atés que es desconeix el domicili o la residència actuals de la part demandada, María Amparo Pilar Martínez Barreiro herència jacent, mitjançant la provisió dictada i de conformitat amb el que disposen els articles 497.2, 156.4 i 164 de la Llei 1/2000, d'Enjudiciament Civil, s'ha ordenat la publicació d'aquest edicte al tauler d'anuncis del Jutjat i en el Diari Oficial de la Comunitat Valenciana per a portar a efecte la diligència de notificació de sentència.  
  
València, 24 de novembre de 2011.- El secretari judicial: Alberto Martínez Santos.